Steven Gerrard itenni l-ammirazzjoni tiegħu lejn Billy Gilmour Il-coach ta' Rangers u ex player leġġendarju ta' Liverpool, Steven Gerrard iddeskriva lil Billy Gilmour bħala "player żagħżugħ mill-aqwa" iżda insista li ma kien hemm l-ebda taħdidiet ma' Chelsea dwar trasferiment b' self għal dan il-midfielder. Gilmour qed jirkupra minn injury fl-irkoppa li sofra aktar kmieni din is-sena, u l-coach ta' Chelsea Frank Lampard qed jaħseb dwar jekk għandux jibgħat lil dan il-palyer b'self ma' xi team lil hinn minn Stamford Bridge. Gerrard jidher li għandu fiduċja assoluta f'dan il-player internazzjonali Skoċċiż ta' taħt il-21 sena, iżda saħaq li ma sar l-ebda tentattiv biex jintlaħaq ftehim bejn iż-żewġ naħat. Huwa qal: "Dejjem isir ħafna diskors u spekulazzjonijiet dwar bosta players. Billy huwa player żagħżugħ mill-aqwa b'futur mill-isbaħ quddiemu u ninsab ċert li Chelsea mhux se jkunu qed iċeduh kif ġieb u laħaq iżda jekk tiġi l-opportunitá li niffirmawh, se nkunu qed naħtfu din l-opportunitá."